PATVIRTINTA

Pociūnėlių pagrindinės mokyklos direktoriaus

2015 m. rugsėjo 8 d. įsakymu Nr. VI-16 (1.3).

2020 m. kovo 6 d. įsakymu Nr. V1-20 (1.3)

(nauja redakcija)

**RADVILIŠKIO R. POCIŪNĖLIŲ PAGRINDINĖS MOKYKLOS**

**1,2 PROCENTO GPM (GAUTŲ PAGAL LR LABDAROS IR PARAMOS ĮSTATYMĄ) GAVIMO, APSKAITOS IR PANAUDOJIMO TVARKOS APRAŠAS**

**I. BENDROSIOS NUOSTATOS**

1. Šis aprašas reglamentuoja 1,2 % GPM (gautų pagal LR labdaros ir paramos įstatymą) gavimo, apskaitos ir panaudojimo tvarką Radviliškio r. Pociūnėlių pagrindinėje mokykloje.

2. Pagal Lietuvos Respublikos finansų ministro 2002-09-25 įsakymą Nr.305 nuo 2003 m. sausio 1 dienos įstaiga turi teisę gauti iki 1,2 procento gyventojų pajamų mokesčio sumos, kurią nuolatinis Lietuvos gyventojas, pareiškęs norą, gali pervesti norimai įstaigai.

**II. LĖŠŲ APSKAITA, PANAUDOJIMAS IR PIRKIMO VYKDYMAS**

3. Kur panaudoti ir ką pirkti už gautas 1,2% GPM lėšas, sprendžia mokyklos taryba, atsižvelgdama į mokyklos poreikius ir turimą lėšų sumą.

4. Lėšos gali būti naudojamas:

4.1. mokinių ir mokytojų skatinimui, motyvacijai didinti, ugdymo procesui gerinti,;

4.2. darbų saugos ir higienos normas atitinkančio patalpų, pastato, mokyklos teritorijos funkcionavimo užtikrinimo ir atnaujinimo;

4.3. trumpalaikiam ir ilgalaikiam inventoriui įsigyti;

4.4. edukacinėms erdvėms kurti;

4.5. mokyklos reprezentacijai, mokinių vasaros poilsio stovyklų organizavimui.

4.6. 60 eurų mokytojų kabinete esančio spausdintuvo kasetės pildymui per kalendorinius metus;

5. Pirkimų vykdymas:

5.1. pirkimus iki 100 eurų gali pirkti mokyklos administracija savo nuožiūra be mokyklos tarybos pritarimo;

5.2. pirkimus, viršijančius 100 eurų, būtina aptarti mokyklos taryboje.

6. Lėšų naudojimo viešąjį pirkimą vykdo viešųjų pirkimų organizatorius.

**III. ATSISKAITYMO BENDRUOMENEI TVARKA**

7. Mokyklos direktorius kiekvienais kalendoriniais metais apie 1,2 procento GPM panaudojimą teikia informaciją Mokyklos tarybai ir savo veiklos ataskaitoje.

**IV. BAIGIAMOSIOS NUOSTATOS**

8. 1,2% lėšų panaudojimas vykdomas vadovaujantis Radviliškio rajono Pociūnėlių pagrindinės mokyklos direktoriaus patvirtintu 1,2 procento GPM (gautų pagal LR labdaros ir paramos įstatymą) gavimo, apskaitos ir panaudojimo tvarkos aprašu.

9. Aprašas skelbiamas mokyklos interneto svetainėje.

10. Už teisingą ir skaidrų lėšų panaudojimą atsakingas mokyklos direktorius.

11. Šis aprašas keičiamas esant poreikiui.